62022CO0174_INF
Unionin tuomioistuimen määräys (seitsemäs jaosto) 1.12.2023 –EV (Huumausaineiden lähtöaineet)
(Asia C-174/22) (
1
)
Ennakkoratkaisupyyntö – Unionin tuomioistuimen työjärjestyksen 99 artikla – Huumausaineiden lähtöaineet – Puitepäätös 2004/757/YOS – 2 artiklan 1 kohdan d alakohta – Henkilö, joka osallistuu huumausaineiden laittomaan tuotantoon tai valmistukseen käytettävien lähtöaineiden kuljettamiseen ja jakeluun – Asetus (EY) N:o 273/2004 – Luokitellut aineet – 2 artikla – Toimijan käsite – 8 artiklan 1 kohta – Seikat, jotka antavat ymmärtää, että luokiteltuja aineita voi päätyä huumausaineiden tai psykotrooppisten aineiden laittomaan valmistukseen – Velvollisuus ilmoittaa tällaiset tilanteet – Tilanteen käsite – Ulottuvuus
1.
Ennakkoratkaisukysymykset – Vastaus, joka on selvästi johdettavissa oikeuskäytännöstä – Työjärjestyksen 99 artiklan soveltaminen
(SEUT 267 artikla; unionin tuomioistuimen työjärjestyksen 99 artikla)
(ks. 35 ja 36 kohta)
2.
Jäsenvaltioiden lainsäädännön lähentäminen – Huumausaineiden lähtöaineiden kaupan valvonta – Asetus N:o 273/2004 – Soveltamisala – Henkilö, joka pitää laittoman toiminnan yhteydessä hallussaan unionissa luokiteltuja aineita – Jääminen kyseisen soveltamisalan ulkopuolelle – Henkilö, joka on pitänyt aineet hallussaan ilman lupaa tai rekisteröintiä – Vaikutuksettomuus
(Euroopan parlamentin ja neuvoston asetuksen N:o 273/2004 johdanto-osan ensimmäisestä kuuteen perustelukappale ja liite I)
(ks. 39–48 kohta ja määräysosa)
Ratkaisu
Huumausaineiden lähtöaineista 11.2.2004 annettua Euroopan parlamentin ja neuvoston asetusta (EY) N:o 273/2004, sellaisena kuin se on muutettuna 20.11.2013 annetulla Euroopan parlamentin ja neuvoston asetuksella (EU) N:o 1258/2013,
on tulkittava siten, että
sitä ei sovelleta tilanteeseen, jossa henkilöllä on lainvastaisen toiminnan yhteydessä hallussaan tämän asetuksen liitteessä I olevaan luokkaan 3 kuuluvia luokiteltuja aineita. Tältä osin ei ole merkitystä sillä seikalla, että tämä henkilö on pitänyt kyseisiä aineita hallussaan ilman lupaa tai rekisteröintiä.
(
1
)	EUVL C 191, 10.5.2022.